BFN-vrou doodgeskiet tydens kapers se skrikbewind | Maroela Media
Die 26-jarige vrou se liggaam word van die toneel verwyder. Foto: SAPD
Volgens die polisie het die kapers motoriste geteiken toe hulle teruggekeer het van 'n musiekfees by 'n gewilde kuierplek langs die N8.
Die eerste kaping het Sondagoggend omstreeks 01:00 plaasgevind. 'n Man in 'n silwer VW Polo het by 'n verkeerslig naby die kuierplek stilgehou, waarna 'n blou City Golf langs met vier insittendes langs hom stilgehou het. Die vier mans het uit die motor gespring en 'n vuurwapen op die man gerig en hom beveel om uit sy motor te klim. Die verdagtes het met die motor gevlug.
Die tweede kaping het omstreeks 02:30 plaasgevind. 'n 28-jarige vrou is deur dieselfde mans voorgekeer en die mans het met haar silwer Tata Indica gevlug.
'n Paartjie wat ook die musiekfees bygewoon het, het omstreeks 04:00 langs die pad in Meadowsweg, Grassland stilgehou. Drie mans het die paartjie genader. Die 26-jarige vrou het geskree waarna die verdagtes haar 44-jarige kêrel in die bors geskiet het. Die vrou het probeer weghardloop en is in die agterkop geskiet. Sy is op die toneel dood. Haar kêrel is in 'n kritieke toestand in die hospitaal. Die kapers het met die paartjie se motor gevlug.
Polisiebeamptes is ontbied en was vinnig op die spoor van die kapers. Drie verdagtes is kort hierna in hegtenis geneem. Die polisie het op die drie gekaapte motors en 'n vuurwapen beslag gelê.
Die polisie het ook op 'n vierde voertuig beslag gelê nadat daar motorsleutels in die een verdagte se sak gevind is. Die motor is by 'n winkelsentrum in Bloemfontein gevind nadat dit vroeër gekaap is. Die polisie soek intussen na 'n vierde verdagte.
Die verdagtes sal binnekort in die Bloemfontein-landdroshof verskyn op aanklag van moord, poging tot moord en kaping.
Tweede verdagte vas ná moord op ouditeur
Centurion-buurte sonder krag
Tekens van die tye waarin ons leef…
Later, nadat Jesus teen die hang van die Olyfberg gaan sit het, kom vra sy dissipels Hom vertroulik: "Vertel vir ons wanneer sal al hierdie dinge gebeur. En wat sal die voorteken van u koms en van die einde van die wêreld wees?
Die sonde sal so toeneem dat baie se liefde sal afkoel."
Nou wonder ek net: Hoekom het die polisie nie die pad gepatroleer as daar reeds 'n eerste en 'n tweede kaping was nie? Miskien kon daardie arme vrou nog gelewe het en kon die polisie die kapers eerder vasgetrek gewees het!!! Swak van die polisie!
Ons minister stuur mos ons polisie eerder Lesotho to ,om iemand te gaan oppas daar.
Die klomp is gevrek, hulle sal nooit weer hierdie land in order kry nie
Ai mense, lees weer die berig. Die kapings het met n tussenpose van 90 minute uitmekaar plaasgevind en op verskillende paaie. Moet die polisie nou wragtag so elke straat vol polisiemanne met voertuie laat patroller om hopelik die skelms te vang? Julle redeneer idioties. Geen polisiemag kan raak raai waar die volgende kaping gaan plaasvind nie.
Dit is onmoontlik vir die Polisie om oral te wees. Die misdadigers vind dit makliker om te steel en roof as om te werk. Daar is gemeenskaps polisiering in alle stede in ons land in samewerking met die Polisie. Sluit aan en neem deel daarin dit werk baie effektief in stede en dorpe waar daar toegewyd aksie geneem word.